Lietuvos Vyriausiasis Teismas

Lietuvos Vyriausiasis Teismas – teismo institucija buvusio Lietuvos Vyriausiojo Tribunolo funkcijoms vykdyti, įsteigtas 1797 m. Rusijos imperijos imperatoriaus Pavelo I įsakymu Lietuvos Didžiosios kunigaikštystės teritorijoje, kuri po 1795 m. Abiejų Tautų Respublikos padalijimo įėjo į Rusijos imperijos Lietuvos guberniją.

Veikla 
Lietuvos Vyriausiojo Teismo sesijos vyko Vilniuje ir Gardine. Lietuvos Vyriausiasis Teismas buvo apeliacinis teismas, jo sprendimus buvo galima skųsti Rusijos imperijos Senatui. Lietuvos guberniją suskirsčius į Vilniaus ir Gardino gubernijas, kiekvienoje jų 1802 m. Aleksandro I įsaku buvo sudaryti tokio pat pobūdžio Vilniaus ir Gardino gubernijų vyriausieji teismai. Abu veikė iki 1840 m.

Šaltiniai 

Lietuvos istorija (1795-1918 m.)‎
Istoriniai Lietuvos teismai
Aukščiausieji teismai